  Анжелика Тихонова корреспондент 25-тӥ толшоре Ижкарысь Калыкъёслэн эшъяськон юртазы Удмуртиысь лулчеберетъя йӧскалык огазеяськонъёс но мер огазеяськонъёс куспын шахматъя турнир ортчиз. Со сярысь ужъюртлэн пресс-службаез ивортэ. Туэ та ӵошатсконъёс витетӥзэ ортчизы но 27 командаосты люказы – 14 мӧйыослэсь но 13 нылпиослэсь Ужрадэ белорус, армян, бигер, украин, пор но мукет йӧскалык огазеяськонъёсысь азьветлӥсьёс пыриськыны мылкыд каризы. Со сяна, туэ турнире мер огазеяськонъёс но кужымзэс мертазы, кылсярысь, Удмуртиысь шахматъя федерацилэн но ветеранъёслэн огазеяськонзылэн ёзчиосыз. Турнирез арлы быдэ, Удмуртиысь йӧскалык политикая азьвыл министрез Владимир Завалинэз буре вайыса, элькунысь армянъёслэн «Урарту» мер огазеяськонзы радъя. Пыриськисьёсты пумитаса, огазеяськонлэн тӧроез Мнацакан Аракелян  удысэтлэн азьвыл кивалтӥсез котькуд йӧслык огазеяськонлэн улоназ бадӟым инты басьтӥз шуыса пусйиз. Йӧскалык политикая министр луыны капчи. Но пӧртэм калыкъёсын, пӧртэм сямъёсын пыраклы кыльыны – туж секыт. Владимир Николаевич выжыезъя удмурт вал, но котькуд калык сое аслазэн лыдъяз Мнацакан Аракелян, Удмуртиысь армянъёслэн «Урарту» мер огазеяськонзылэн тӧроезОзьы ик Удмуртиысь армянъёслэн азьветлӥсьсы Владимир Завалин котькуд йӧслыклы ас лулчеберетсэ утьыны луонлык сётӥз шуыса пусйиз.  Бадӟымъёслэн командаоссы пӧлын кылем арын сямен ик Удмуртиысь егит бигеръёслэн «Иман» огазеяськонзы вормиз. Кыкетӥ нош ик луизы белорусъёслэн «Батьковщина» огазеяськонысьтызы шахматистъёс, куинетӥ инты Ӟуч лулчеберетъя огазеяськонлэн ёзчиосыз басьтӥзы.  Тодэ вайытом, кылем арын ӵошатсконэ котькулэсь трос - 28 - командаос пыриськизы.  Нялтас ватсалом, Дэбесын Гуртъёсын улӥсь дышетскисьёс пӧлын шахматэн ӝог но блиц амалъёсын шудонъя Нырысетӥ огъяросси ӵошатсконъёсын Удмуртилэн командаез утэм медальёслэн лыдзыя кыкетӥ инты басьтӥз.  Тегъёс: Мерлык Спорт Ижкар Калыкъёслэнэшъяськонюртсы йӧскалыкполитикаяминистерство буреваён йӧскалыкполитика шахмат  